open-index/open-wikipedia-markdown huggingface dataset:
Fernando Chueca Goitia

[miniatura|300px|Vista nocturna da [Catedral da Almudena.]]
**Fernando Chueca Goitia** nado en Madrid o 29 de maio de 1911 e finado o 30 de outubro de 2004, foi un arquitecto e escritor español, ademais de académico, historiador e erudito.

## Traxectoria 
Foi catedrático de Historia da Arte da Escuela Superior de Arquitectura de Madrid, membro da Real Academia de Belas Artes de San Fernando e da Real Academia da Historia. Presidente do Instituto de España entre os anos 1978 e 1986 e Decano do Colexio Oficial de Arquitectos de Madrid entre 1999 e 2002.
Unha rúa do barrio madrileño de Vallecas leva o seu nome.

## Obras destacadas escritas 
* *Breve historia del urbanismo*.
* *Invariantes castizos de la arquitectura española* (1947).
* *Arquitectura española del siglo XVI* (1953).
* *Ensayos críticos sobre la arquitectura* (1967).
* *Historia de la arquitectura española. Edad antigua y media* (1964), que completou en 2001 co tomo:
* *Edad moderna y contemporánea*.

## Obras destacas de restauración 
* Casa das Sete Chemineas en Madrid.
* Mosteiro de San Millán de la Cogolla, A Rioxa.
* Palacio de Galiana de Toledo.
* Palacio de Carlos V en Granada.
* Catedral de Valencia.
* [Catedral de [Tarazona (provincia de Zaragoza).
* Mosteiro de Santa María la Real de Nájera, A Rioxa.
* Oratorio do Cabaleiro de Gracia, Madrid.
* Panteón de Goya na ermida de San Antonio da Florida, Madrid.
* Igrexa de San Caprasio e Mosteiro de Santa Cruz de la Serós, Huesca.
* Real Academia de Belas Artes de San Fernando (Palacio Goyeneche), Madrid.
* Igrexa dos Santos Justo e Pastor, (Toledo).
* Casa dos Lujanes (Real Academia de Farmacia), Madrid.
* Catedral de Palencia.

## Obras destacadas de nova planta 
* Continuación e remate das obras da Catedral da Nosa Señora da Almudena (Madrid, 1950-1993), en colaboración con Carlos Sidro en estilo neoclásico, modificando o proxecto orixinal do Marqués de Cubas en estilo neogótico.
* Ampliación do Museo do Prado (Madrid, 1953-1958).
* Pueblo español de Palma (1965 - 1967).
* Edificio do Banco de Santander (Santander, 1974-1975).
* Casa consistorial de Tarazona (1980-1981).

## Premios 
* 1944 Premio Nacional de Arquitectura de España, polo proxecto de remate da Catedral da Nosa Señora da Almudena de Madrid.
* 1991 Premio Antonio Camuñas de Arquitectura.
* 1998 Medalla de Ouro da Arquitectura.
* 2002 Premio Nacional de Historia de España.

## Notas 
## Véxase tamén 
### Ligazóns externas 
* Biografía e proxectos en *soloarquitectua.com* .
* Biografía e lista de proxectos e publicacións en *udc.es* .
* Fernando Chueca Goitia na *Biblioteca Virtual Miguel de Cervantes* .
Weezer (Red Album)

***Weezer*** (alcumado como ***The Red Album***, pola cor da súa capa) é o sexto álbum de estudio da banda estadounidense de rock alternativo Weezer, editado o 3 de xuño do 2008. Ao igual que o primeiro traballo do grupo, os outros membros da banda contribuíron coas súas composicións (no resto dos discos Rivers Cuomo foi o principal compositor e vocalista). Este é o primeiro álbum de Weezer que conta con voces de todos os membros da banda.

O vídeo do primeiro sinxelo do álbum, "Pork and Beans", converteuse no máis visto en Internet a semana seguinte ao seu lanzamento. As vendas de *Weezer* foron menores que as do seu predecesor, *Make Believe*, vendendo 200.000 copias menos no mesmo período de tempo.

## Listaxe de cancións 
# "Troublemaker" - 2:44
# "The Greatest Man That Ever Lived (Variations on a Shaker Hymn)" - 5:52
# "Pork and Beans" - 3:09
# "Heart Songs" - 4:06
# "Everybody Get Dangerous" - 4:03
# "Dreamin'" - 5:12
# "Thought I Knew" - 3:01
# "Cold Dark World" - 3:51
# "Automatic" - 3:07
# "The Angel and the One" - 6:46

## Notas
Hurley

***Hurley*** é o oitavo álbum de estudio da banda estadounidense de rock alternativo Weezer, editado o 10 de setembro do 2010 a través do selo Epitaph Records.

## Listaxe de cancións 
# "Memories" - 3:16
# "Ruling Me" - 3:30
# "Trainwrecks" - 3:21
# "Unspoken" - 3:01
# "Where's My Sex?" - 3:28
# "Run Away" - 2:55
# "Hang On" - 3:33
# "Smart Girls" - 3:11
# "Brave New World" - 3:57
# "Time Flies" - 3:42
Maladroit

***Maladroit*** é o cuarto álbum de estudio da banda estadounidense de rock alternativo Weezer, editado o 14 de maio do 2002 a través do selo Geffen Records. É o primeiro disco da banda no que aparece o baixista Scott Shriner, despois da marcha de Mikey Welsh no 2001. Destaca a aparición de numerosos riffs de heavy metal, pouco comúns en anteriores edicións de Weezer.

En decembro do 2007 o álbum levaba vendidas 605.000 copias nos Estados Unidos, estando as primeiras 600.000 numeradas. *Maladroit* acadou o número 3 da lista *Billboard 200*.

## Listaxe de cancións 
Todos os temas compostos por Rivers Cuomo.
# "American Gigolo" - 2:42
# "Dope Nose" - 2:17
# "Keep Fishin'" - 2:52
# "Take Control" - 3:05
# "Death and Destruction" - 2:38
# "Slob" - 3:09
# "Burndt Jamb" - 2:39
# "Space Rock" - 1:53
# "Slave" - 2:53
# "Fall Together" - 2:02
# "Possibilities" - 2:00
# "Love Explosion" - 2:35
# "December" - 2:59

As versións europea e australiana do álbum conteñen "Island in the Sun", do *The Green Album* como canción extra. Algúns dos exemplares europeos tamén teñen a cara-b "Living Without You", que aparece entre "December" e "Island in the Sun". Na edición numerada do disco hai 7 vídeos: "The Quiet Storm", "Dope Nose (live)", "Death And Destruction (live)", "Burndt Jamb (live)", "The Cobo Challenge", "Keep Fishin' (live)" e "Take Control (live)".
Arque (lúa)

**Arque** (ou en grego *Αρχή*), tamén coñecida coma '***, é unha lúa irregular retrógrada de Xúpiter. Foi descuberta por un grupo de astrónomos da Universidade de Hawaii encabezado por Scott S. Sheppard no ano 2002, e recibiu a designación temporal ***'.

Arche ten uns 3 quilómetros de diámetro, e orbita Xúpiter a unha distancia media de 23,717 millóns de km, tarda 746,185 días en completar unha órbita, ten unha inclinación de 165° con respecto á eclíptica (162° respecto do ecuador de Xúpiter), e posúe unha excentricidade orbital de 0,149. Esta lúa pertence ó grupo de satélites Carme, un grupo de lúas retrógradas irregulares que orbitan ó redor de Xúpiter a unha distancia media de entre 23 a 24 millóns de km, con inclinacións duns 165°.

Recibiu oficialmente o seu nome no ano 2005. Arque na mitoloxía grega era segundo algúns escritores gregos unha das catro Musas orixinais, engadida ás tres primeiras e anteriores (Aoede, Melete, e Mneme).

## Notas 
## Véxase tamén
### Outros artigos
* Aneis de Xúpiter
* Xúpiter
Altostratus

miniatura|300px|Altostratus
Os **Altostratus** ou **altostratos**, abreviadamente As, son un xénero de nubes que, segundo a definición adoptada pola Organización Meteorolóxica Mundial, se caracterizan por constituíren unha lámina ou capa agrisada ou azulada, de aspecto estriado, fibroso ou uniforme, que cobre por enteiro ou parcialmente o ceo, como unha gran saba. Teñen partes delgadas dabondo que permiten distinguir vagamente o Sol. A diferenza dos Cirrostratus non producen halo.

## Características
Adoitan ser o groso dunha fronte cálida e atopánse mesturados cos Nimbostratus na súa parte máis activa. Tamén poden formar parte da sección media e baixa dun Cumulonimbus. Sitúanse a entre 3 e 7 quilómetros de altura e o seu espesor varía entre 1 e 4 quilómetros. Asociados ás frontes cálidas adoitan orixinar chuvias ou nevaradas febles. Unha precipitación característica dos altostratos é a virga, precipitación líquida ou sólida que se evapora antes de chegar ao chan. Son nubes medias que se forman entre 3 e 7 quilómetros de altitude.

## Especies
Non ten.

## Variedades
* Altostratus translucidus.
* Altostratus opacus.
* Altostratus duplicatus.
* Altostratus undulatus.
* Altostratus radiatus.

## Véxase tamén
### Bibliografía
*Candel Vila, R. (1978), *Atlas de meteorología*, 8ªed, Ed. Jover.
*Martín León, F. e Quirantes, J. A., *Cazadores de nubes*, Ministerio de Educación y Ciencia, Gobierno de España.

### Ligazóns externas
* Atlas fotográfico de nubes
Manuel Brañas Abad

**Manuel Brañas Abad**, nado en Aranga en 1950 e finado o 2 de maio de 2011, foi un político galego do PPdeG.

## Traxectoria 
Labrego de profesión e concelleiro polo Partido Popular de Galicia en Aranga, en xuño de 2002 accedeu á cadeira municipal tralo falecemento do anterior alcalde, José Mosquera Maceiras o 26 de maio. Nas municipais de 2003 encabezou de lista do PPdeG, e acadou a vitoria (57%), aínda que perdeu tres concelleiros fronte ao seu predecesor. Nas municipais de 2007 conseguiu revalidar a maioría absoluta co 48% dos votos, se ben cedeu un concelleiro.

En 2008 a fiscalía iniciou unha investigación por presunta prevaricación, ao recualificárense 320.000 metros cadrados no lugar de Montesalgueiro para que o empresario José Collazo promovese un polígono industrial. O acordo entre o concello e o empresario provocou fortes protestas veciñais .

Faleceu pouco antes da celebración das municipais de 2011 nas que volvía ser candidato, sendo substituído polo tenente de alcalde Alberto Platas.

## Vida persoal 
Estaba casado.

## Notas 
## Véxase tamén 
### Outros artigos 
* Eleccións municipais en Aranga
Raditude

***Raditude*** é o sétimo álbum de estudio da banda estadounidense de rock alternativo Weezer, editado inicialmente o 30 de outubro do 2009 en Australia, o 2 de novembro no Reino Unido e un día máis tarde nos Estados Unidos. O álbum estreouse no número sete da lista *Billboard 200*, vendendo 66.000 copias na súa primeira semana. No mes de setembro do 2010 levaba vendidas 240.000 unidades.

## Listaxe de cancións 
# "(If You're Wondering If I Want You to) I Want You to" - 3:28
# "I'm Your Daddy" - 3:08
# "The Girl Got Hot" - 3:14
# "Can't Stop Partying" - 4:22
# "Put Me Back Together" - 3:15
# "Trippin' Down the Freeway" - 3:40
# "Love Is the Answer" - 3:43
# "Let It All Hang Out" - 3:17
# "In the Mall" - 2:39
# "I Don't Want to Let You Go" - 3:48
Jesús Vázquez Almuíña

**Jesús Vázquez Almuíña**, chamado **Sito**, nado en Baiona en 1962, é un médico e político galego, que foi conselleiro de Sanidade de 2015 a 2020 e alcalde de Baiona de 2004 a 2015 e de novo desde 2023.

## Traxectoria 
Licenciouse en Medicina na Universidade de Santiago de Compostela e exerceu como médico dende o comezo da súa carreira profesional no policlínico de Povisa, en Vigo. Entre 1994 e 1996 accedeu a unha praza en Segovia, pero en 1997 volveu a Vigo e en 1998 pasou a traballar no Hospital do Meixoeiro de Vigo. En 2001 foi nomeado director-xerente dese hospital e en 2003 pasou a ser director provincial do SERGAS en Pontevedra.

Cabeza de lista polo Partido Popular de Galicia nas municipais de 2003 en Baiona, o seu partido sufriu un revés ao baixar dous concelleiros e perder a alcaldía. Porén, en novembro de 2004, e grazas ao apoio de Coalición Miñorana e dos Veciños Independentes de Baiona, accedeu á alcaldía mediante unha moción de censura. En 2007 revalidou a vitoria electoral, aumentou tres concelleiros, e chega a pacto coa Coalición Miñorana para manterse na alcaldía. Nas municipais de 2011 volveu ser elixido alcalde, agora con maioría absoluta. Nas municipais de 2015 volveu ser elixido alcalde, tamén con maioría absoluta.

Ademais, dende xuño de 2003 foi deputado na Deputación de Pontevedra.

En outubro de 2015 foi nomeado Conselleiro de Sanidade, e o seu curmán, Ángel Rodal Almuíña tomou o relevo na alcaldía de Baiona. Foi elixido deputado no Parlamento de Galicia nas autonómicas de 2016. En xaneiro de 2017 renunciou ao seu cargo de deputado no Parlamento de Galicia.

En setembro de 2020 Alberto Núñez Feijóo prescindiu del na formación do novo goberno que seguiu ás eleccións galegas dese ano, durante a pandemia da COVID-19.

Dende novembro de 2020 a 2023 foi o presidente da Autoridade Portuaria de Vigo. En 2023, presentouse de novo como candidato á alcaldía e conseguiu a maioría absoluta.

## Notas 
## Véxase tamén 
### Outros artigos 
* Eleccións municipais en Baiona
Mans libres

Chámanse **mans libres** os dispositivos que se empregan para falar por teléfono sen ter a necesidade de usar as mans nin ter que soster os aparellos xunto á cabeza.

Existen diferentes tipos de mans libres, uns que usan cascos auriculares e outros que empregan un altofalante para aumentar o volume da voz.
Igrexa de San Martiño de Tours de Belchite

A **igrexa de San Martiño de Tours** foi unha igrexa católica situada no concello aragonés de Belchite (provincia de Zaragoza). Actualmente consérvase en ruínas, tras ser destruída en 1937 durante a Guerra Civil Española.

## Historia
Foi construída nas primeiras décadas do século XV, aínda que con posterioridade, entre 1550 e 1560, sufriu algunhas reformas. Entre estas destacaron a elevación da nave, a construción dunha galería superior, o cegamento dalgúns vans e a apertura doutros novos, así como a decoración exterior da ábsida. Ademais no século XVIII ampliouse a nave cun tramo máis aos pés, modificáronse algunhas capelas laterais e construíuse a portada monumental.

## Características
A igrexa atópase actualmente en ruína debido aos efectos da Guerra Civil Española durante a Batalla de Belchite e ao estado total de abandono ao que se viu sometida durante as décadas posteriores. Tanto a igrexa como a torre teñen un baseamento de perpiaño, aínda que o resto da construción está realizada en ladrillo. Orixinalmente se trataba dunha igrexa gótico-mudéxar con ábsida poligonal e nave única cuberta con bóvedas de crucería, sometida ás citadas ampliacións e reformas. A torre, acaroada ao lado meridional da igrexa, ten planta cadrada e estrutura de alminar almohade con machón central.

Exteriormente aparece dividida en tres pisos, o primeiro non presenta apenas decoración mentres que no segundo obsérvanse diversos motivos de tradición mudéxar como zig-zags, esquiniñas, rombos... por outro lado, o terceiro piso, que cumpría a función de corpo de campás, foi o máis danado polos bombardeos, aínda que aínda se mantén o chapitel piramidal como remate.

Foi declarada Ben de Interese Cultural.

## Notas
Alina Orlova

**Alina Orlova** (en ruso **Алина Орлова**), nada en Visaginas o 28 de xuño de 1988, é unha cantautora lituana en lituano, inglés e ruso.

Sacou o seu primeiro disco en 2008, *Laukinis šuo dingo*.

## Discografía 
* 2008: *Laukinis šuo dingo* 
* 2010: *Mutabor*
*2015: *88*
*2018: *Daybreak*
*2022: *Laumžirgiai*

## Véxase tamén 
### Ligazóns externas 
* MySpace
Armando Husillos

**Armando Mario Husillos**, nado en Morón o 5 de febreiro de 1959, é un exfutbolista e adestrador de fútbol arxentino. Xogaba de dianteiro.

## Traxectoria 
Comezou en 1977 no Boca Juniors, e máis tarde xogou no Loma Negra, no San Lorenzo e no Club Estudiantes de La Plata da Arxentina; e no Cádiz Club de Fútbol, no Real Murcia Club de Fútbol, no Club Deportivo Tenerife, no Málaga Club de Fútbol e no Cartagena FC de España.

Foi adestrador do Club Almagro e do Real Murcia Club de Fútbol.

## Véxase tamén 
### Ligazóns externas 
* BDFA
* Datos do xogador
Olga Orozco

**Olga Nilda Gugliotta Orozco**, nada en Toay (La Pampa) o 17 de marzo de 1920 e finada en Buenos Aires o 15 de agosto de 1999, foi unha poeta arxentina.

## Traxectoria 
A súa infancia transcorreu en Bahía Branca e con 16 anos mudouse cos seus pais a Buenos Aires. Estudou na Facultade de Filosofía e Letras da UBA, traballou como xornalista e foi integrante do grupo literario surrealista Tercera Vanguardia.

## Obra 
* *Desde lejos* (1946)
* *Las muertes* (1951)
* *Los juegos peligrosos* (1962)
* *La oscuridad es otro sol* (1967)
* *Museo salvaje* (1974)
* *Veintinueve poemas* (1975)
* *Cantos a Berenice* (1977)
* *Mutaciones de la realidad* (1979)
* *La noche a la deriva* (1984) 
* *En el revés del cielo* (1987)
* *Con esta boca en este mundo* (1994)
* *También la luz es un abismo* (1998)
* *Relámpagos de lo invisible* (1998)

## Véxase tamén 
### Ligazóns externas 
* Ficha en A media voz .
* Ficha en Arte latino .
Ethan Suplee

**Ethan Suplee** (Manhattan, 25 de maio de 1976) é un actor estadounidense coñecido por interpretar a Seth Ryan en *American History X*, Louie Lastik en *Remember the Titans*, Frankie en *Boy Meets World*, Randy Hickey en *My Name Is Earl*, Thumper en *The Butterfly Effect* e Dewey en *Unstoppable*.

## Filmografía 
## Véxase tamén 
### Ligazóns externas 
* IMDb
Vilborg Davíðsdóttir

**Vilborg Davíðsdóttir**, nada en þingeyri o 3 de setembro de 1965, é unha escritora e xornalista islandesa.

## Obras 
* *Við Urðarbrunn* (1993)
* *Normadómur* (1994)
* *Eldfórnin* (1997)
* *Galdur* (2000)
* *Korku saga - kilja* (2001)
* *Korku saga - Við Urðarbrunn og Nornadómur* (2001)
* *Felustaðurinn* (2002)
* *Galdur - kilja* (2002)
* *Hrafninn* (2005)
* *Hrafninn - kilja* (2006)

As súas dúas primeiras obras, *Vinð Urðarbrunn* (1993) e *Normadómur* (1994), están influenciadas polas sagas de islandeses, ambientadas na época dos viquingos.

## Véxase tamén 
### Outros artigos 
* Literatura islandesa
* Lingua islandesa
Aapeli

**Simo Tapio Puupponen**, nado en Kuopio o 23 de outubro de 1915 e finado en Helsinqui o 11 de outubro de 1967, foi un escritor finlandés máis coñecido polo seu pseudónimo de escritor **Aapeli**.

Aapeli traballou para os xornais Pohjois-Savo e Savon Sanomat. En 1959 obtivo os premios Eino Leino e o premio estatal de literatura finlandesa. Trala súa morte, algunhas das súas novelas adaptáronse ao cine e ao teatro.

## Obra 
* *Onnen pipanoita: eli viisikymmentä juttua elämän aurinkoiselta puolelta* (1947) 
* *Siunattu hulluus* (1948) 
* *Pajupilli: pakinoita* (1950) 
* *Mutahäntä ja muita* (1953) 
* *Koko kaupungin Vinski* (1954) 
* *Meidän herramme muurahaisia: kavalkadi pienestä kaupungista* (1954) 
* *Sipuleita: lapsellisia juttuja* (1956) 
* *Vinski ja Vinsentti: koko kaupungin Vinskin uusia seikkailuja* (1956) 
* *Onnipussi eli 110 pikkujuttua sieltä täältä ynnä kertomus Siunattu hulluus* (1957) 
* *Pikku Pietarin piha* (1958) 
* *Onko koira kotona? Pakinoita* (1960) 
* *Alvari, kananvahti* (1961) 
* *Puuhevonen pakkasessa: familiäärejä kertomuksia triviaaleista aiheista* (1962) 
* *Timonen ja muita tuttavia* (1963) 
* *Pekko, runoilijan poika* (1965) 
* *Kissa, kissa, kissa.: pakinoita* (1967)

## Véxase tamén
### Ligazóns externas
* Aapeli en IMDb .
Bando nacional

**Bando nacional** foi o nome co que se autodenominaron os sublevados, a raíz do golpe de Estado do 18 de xullo de 1936 contra o Goberno da Segunda República Española, formado tras o triunfo da Fronte Popular nas eleccións de febreiro dese ano, e que daría orixe á guerra civil española (1936-1939).

## Base sociolóxica 
[miniatura|Bandeira do bando nacional de [1936 a 1938.|esquerda|200x200px]]
O bando nacional era apoiado fundamentalmente polas clases conservadoras, profesións liberais e sectores relixiosos. Tivo maior aceptación nas zonas rurais e en rexións de corte conservador, como Castela, Navarra, a provincia de Cáceres e parte de Andalucía. No político este bando era un conglomerado de partidos e organizacións en moitos casos con ideoloxías opostas e incluso enfrontadas, tales como conservadores (CEDA), radicais de Lerroux (liberais), católicos, falanxistas, monárquicos (agraristas) e carlistas (requetés).

## Apoios internacionais 
O seu apoio exterior veu das que serían denominadas potencias do Eixo europeas na segunda guerra mundial, o Reino de Italia, a Alemaña nazi e pequenos continxentes de voluntarios doutros países, como Irlanda, Polonia ou Portugal que ademais permitiu o paso de subministracións alemás a través dos seus portos, así como de rusos brancos, opostos ao réxime soviético da URSS. O exército sublevado contou tamén con abundantes tropas de choque procedentes do que entón era o Marrocos español.[miniatura|Mapa de España aos dous meses da rebelión militar (agosto-setembro de [1936).|centro]]
## Véxase tamén 
### Outros artigos 
* Bando republicano
Venres Show

***Venres Show*** foi un programa de variedades da Televisión de Galicia que se emitiu na tempada entre 1987 e 1989.
## Desenvolvemento 
Programado para o venres pola noite combinaba as actuacións musicais, espectáculos de maxia e humor coas entrevistas, na primeira tempada gravábase na discoteca de Vigo *Nova Olimpia* dirixido por Pedro Pablo Gutiérrez e presentado por Begoña Fontenla e Esteban Plarza, na segunda tempada gravábase na Coruña dirixido por Fernando Navarrete e presentado por Pemón Bouzas.
## *Noite de estrelas* 
A partir do 12 de outubro de 1989 o programa cambiou de nome pasando a denominarse *Noite de estrelas* ao cambiar o día de emisión para o xoves pero o formato, o presentador e o lugar de gravación continuou a ser o mesmo da última tempada de *Venres Show*.
## Véxase tamén
### Ligazóns externas
**Venres Show*
Margo Martindale

**Margo Martindale**, nada en Jacksonville o 18 de xullo de 1951, é unha actriz estadounidense de teatro, cine e televisión nomeada aos Premios Tony.

## Filmografía 
* *The Child* (1988) (TV)
* *Lonesome Dove* (1989) (TV) miniserie; Plump Ogallala tart)
* *Days of Thunder* (1990); Donna
* *The Rocketeer* (1991); Millie
* ''Lorenzo's Oil* (1992); Wendy Gimble
* *Emma and Elvis* (1992); Jenny
* *The Firm*; Nina Huff
* *Nobody's Fool* (1994); Birdy
* *Dead Man Walking* (1995); Irmá Colleen
* *Sabrina* .... Nurse
* *Ghosts of Mississippi* (1996); Clara Mayfield
* *O cuarto de Marvin*; Dr. Charlotte
* *Ruby Jean and Joe* (1996) (TV); Frankie
* *Eye of God* (1997); Dorothy
* *Critical Care'' (1997); Constance 'Connie' Potter
* *...First Do No Harm* (1997) (TV); Marjean
* *Practical Magic* (1998); Linda Bennett
* *Twilight* (1998); Gloria Lamar
* *Cabalga co demo* (1999/I); Wilma Brown
* *Snoops*; Hannah Vaughn (1 episodio, 1999)
* *Earthly Possessions* (1999) (TV); Libby
* *In Dreams* (1999); Nurse Floyd
* *Proof of Life* (2000); Ivy
* *Perfect Murder, Perfect Town: JonBenét and the City of Boulder* (2000) (TV)
* *28 Days* (2000) .... Betty
* *What Girls Learn* (2001) (TV) .... Lainey
* *Welcome to New York* .... Rose (1 episode, 2001)
* *A Girl Thing* (2001) (TV) .... May
* *100 Centre Street* .... Michelle Grande 
* *The Laramie Project* (2002) .... Trish Steger
* *The Human Stain* (2003) .... Psychologist
* *An Unexpected Love* (2003) (TV) .... Maggie
* ''It's All About Love* (2003) .... Betsy
* *The Hours* (2002) .... Mrs. Latch
* *Million Dollar Baby* (2004) .... Earline Fitzgerald
* *Plainsong* (2004) (TV) .... Mrs. Beckman
* *Iron Jawed Angels* (2004) (TV) .... Harriot Blatch
* *The Best Thief in the World* (2004) .... Miss Mason
* *Silver Bells* (2005) (TV) .... Mrs. Quinn
* *Law & Order: Special Victims Unit* .... Rita Gabler
* *Medium* .... Catherine (3 episodios, 2005–2006)
* *The Pleasure of Your Company* (2006) .... Betsy
* *Paris, je t'aime* (2006) .... Carol ("14ème Arrondissement")
* *Champions* (2006) .... Jeri
* *Dexter* .... Camilla (5 episodes, 2006–2008)
* *Walk Hard: The Dewey Cox Story* (2007) .... Ma Cox
* *Superheroes'' (2007) .... Ben's Mother
* *Feast of Love*(2007) .... Mrs. Maggarolian
* *Raís e lazos* (2007) .... Judy Neasy
* *The Death and Life of Bobby Z* (2007) .... Macy
* *Mo* (2007) .... Pam
* *Rocket Science* (2007) .... Coach Lumbly
* *The Savages* (2007) .... Roz
* *Stop-Loss* (2008) (voice) .... Senator's Secretary
* *Management* (2008) .... Trish
* *Orfa* (2009) .... Dr. Browning
* *Hannah Montana: The Movie* (2009) .... Ruby
* *The Winning Season* (2009) .... Donna
* *La soga* (2009) .... Flannigan)
* *Secretariat* (2010) ... Miss Elizabeth Hamm
* *Main Street* (2010) .... Mrs. Parker

## Notas 
## Véxase tamén 
### Ligazóns externas 
* IMDb
Víctor García Hernando

**Víctor García Hernando**, nado en Santander o 15 de xullo de 1915 e finado na mesma cidade o 4 de agosto de 1943, foi un futbolista español, que xogaba de defensa. Disputou 65 partidos na Primeira División, vestindo as camisetas do Racing de Santander e do Deportivo da Coruña, ata que faleceu por tuberculose con só 28 anos, sendo xogador do club galego.

## Traxectoria 
### Racing de Santander 
Debutou co Racing de Santander na Primeira División na tempada 1934/35, no encontro da 17ª xornada disputado o o 17 de marzo de 1935 ante o Athletic Club. Ás ordes do inglés Randolph Galloway, disputou outro partido de Primeira esa tempada, así como outro na Copa do Presidente da República e tres máis no Campionato Mancomunado Castela-Aragón que se xogou entre setembro e novembro. Na campaña 1935/36 xogou catro encontros en Primeira, xa co galego Paco González no banco.

Pasada a guerra civil, na tempada 1939/40 fíxose un oco no once titular e disputou 20 dos 26 partidos de liga, conseguindo anotar dous tantos. Con todo, o club cántabro descendeu a Segunda División.

### Deportivo da Coruña 
Tras unha tempada na categoría de prata, en 1941 foi contratado polo Deportivo da Coruña, que viña de ascender a Primeira por primeira vez na súa historia. Axiña se consolidou na titularidade, disputando 24 dos 26 partidos de liga, na maioría deles formando parella de defensas xunto a Pedrito, e foi peza clave na histórica campaña de debut do club galego, que logrou un sorprendente cuarto posto.

O 5 de setembro, o Deportivo da Coruña e o Racing de Santander disputaron na cidade cántabra un partido amigable a beneficio da viúva e do fillo do xogador falecido. O 31 de outubro disputouse outro partido coa mesma finalidade entre o Deportivo e o Racing de Ferrol no campo de Riazor.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en ceroacero.es 
* Datos do xogador en aupadeportivo.com 
* Víctor en Peña Deportivista Os Zorros
Juan Muntaner Roig

**Juan Muntaner Roig**, nado na Habana o 2 de febreiro de 1917 e finado en Barcelona o 30 de xullo de 2001, foi un futbolista cubano. Xogaba de centrocampista.

## Traxectoria 
Naceu na Habana pero trasladouse sendo novo a Barcelona, onde se formou futbolisticamente, xogando no FC Gràcia e no CE Europa. Na tempada 1939–40 debutou co FC Barcelona en Primeira División.

Na tempada 1940–41 foi cedido ao Deportivo da Coruña, adestrado por Hilario, ao ser destinado na Coruña para facer o servizo militar. Ese mesmo ano participou do primeiro ascenso do club á Primeira División. Tras unha segunda tempada cedido en Primeira, o Deportivo chegou a un acordo co Barcelona, polo que ese club renunciaba aos dereitos do xogador a cambio da incorporación do defensa Montserrat. Xogou tres tempadas máis no Deportivo, na máxima categoría, formando parte do mediocentro xunto a Reboredo, Cuqui Bienzobas e Manuel Guimeráns, pero disputando menos partidos ca estes. Como branquiazul firmou 63 partidos e anotou 3 goles, un deles contra o seu exequipo, o Barcelona.

Posteriormente xogou no Igualada e no Sants.

## Notas 
## Véxase tamén 
### Ligazóns externas 
* Datos do xogador en BDFutbol .
Agrupación Folklórica Aturuxo

miniatura|As pandeireteiras de Mens con Manuel Cajaraville, director artístico da agrupación. *Fotografía pertencente ao Arquivo da Agrupación Folklórica Aturuxo.*

A **Agrupación Folklórica Aturuxo** é unha asociación cultural formada o 20 de marzo de 1955, como continuación das actividades desenvolvidas polo coro Brétemas e Raiolas, disolto o ano anterior. Entre os seus fundadores están Sebastián Martínez Risco (polígrafo e expresidente da Real Academia Galega) e Francisco Vales Villamarín (historiador e exsecretario perpetuo da RAG).

## Traxectoria
Na súa primeira etapa, a agrupación dedicouse sobre todo a escenificación dos costumes populares. Nesta época o director era Antonio Naveira e a mestra de baile era María Victoria Canedo. Representou obras como *Roseira de costumes*, *A morte do gaiteiro*, *Lendas e costumes* e *Noitegas*. Deste traballo nacería, a finais dos anos 50, un ballet galego do que formarían parte bailaríns procedentes de Aturuxo.

Nos anos sesenta e comezos dos setenta o grupo centrouse no baile e canto tradicionais. Dirixían o grupo Adolfo Anta Seoane, Ramiro Cartelle e Edilberto Suárez á batuta. Manuel Cajaraville Pensado asumiu máis tarde o cargo de director artístico, dándolle unha maior relevancia ao baile. Levou a cabo unha importante labor de investigación e divulgación, recuperando bailes como o maneo e o fandango, que xa estaban practicamente esquecidos. Nesta mesma etapa incorporouse a Aturuxo un grupo de cantareiras coñecidas como Pandeireteiras de Mens, procedentes de Mens, en Malpica de Bergantiños. Nesa época, a agrupación acadou importantes premios en diversos certames, tales como as xornadas folclóricas de Santiago de Compostela (medalla de ouro) ou Ourense.

Dende o seu nacemento o grupo actuou en toda Galicia, boa parte de España, Francia, Portugal e a Arxentina. Varios dos bailes do seu repertorio, como a Muiñeira de Lañas, o Fandango Muradán ou o Maneo de Mens, forman parte hoxe en día do acervo folclórico galego.

Aturuxo é membro fundador da Federación Galega de Grupos de Danza. Conta entre os seus membros con varios recoñecementos individuais, como son tres medallas de prata "Marcial del Adalid" ao mérito artístico e unha de ouro (a Manuel Cajaraville), concedidas pola Real Academia Galega de Belas Artes.

## Véxase tamén
### Ligazóns externas
*Blog da Agrupación folklórica Aturuxo
Ricardo García Martínez

**Ricardo García Martínez**, coñecido como **Cuca**, nado en Sama (Langreu) o 23 de decembro de 1914 e finado o 10 de xullo de 1971, foi un futbolista español. Xogaba de dianteiro.

## Traxectoria 
Na tempada 1935–36 xogou co Racing de Santander en Primeira División, club co que descendeu a Segunda División na campaña 1939–40, pasada a Guerra Civil. Durante a súa estadía no club cántabro participou en 34 encontros e anotou 12 goles.

Na tempada 1941–42 foi contratado polo Deportivo da Coruña, onde xogou dúas tempadas na máxima categoría participando en 44 partidos e anotando 4 goles. Así, na tempada 1943–44, fichou polo Real Madrid CF, club no que estivo tan só unha campaña e onde xogou 8 partidos e anotou un gol.

Na tempada 1945–46 fichou polo Sporting de Gijón, onde xogou dúas campañas. Na tempada 1949–50 foi xogador do Real Oviedo, descendendo ao final da campaña á Segunda División.

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en cerocero.es
José González Caballero

**José González Caballero**, coñecido como **Caballero**, nado en Alcalá de Guadaíra (Sevilla) o 15 de xaneiro de 1916 e finado o 8 de xaneiro de 1967, foi un futbolista español. Xogaba de dianteiro.

## Traxectoria 
Na tempada 1933–34 debutou en Primeira División co Real Betis, onde permaneceu até 1940.

Na tempada 1941–42 formou parte do equipo do Deportivo da Coruña que debutou en Primeira División, da man do adestrador pontevedrés Celso Mariño, sendo un habitual da dianteira xunto a Ricardo García "Cuca", Antonio Villar Chao e Julio Antonio Elícegui. Permaneceu no club coruñés 4 temporadas, participando en 83 partidos e anotando 20 goles. Na campaña 1944–45 descendeu a Segunda División.

Na tempada 1945–46 fichou polo SD Ceuta, de Segunda División.

## Véxase tamén 
### Ligazóns externas 
* Datos do xogador en bdfutbol.com
Bruce Campbell

**Bruce Lorne Campbell**, nado o 22 de xuño de 1958 en Royal Oak, Míchigan, é un produtor, escritor, director e actor estadounidense.

## Traxectoria 
Recoñecido actor de serie B, Campbell é famoso polos seus papeis en filmes de terror como *The Evil Dead*, *Evil Dead 2*, *Crimewave*, *Army of Darkness*, *Maniac Cop*, *Bubba Ho-Tep*, *2013: Rescate en L.A.* e *Sundown: The Vampire in Retreat*, mesmo parodiou o seu status de icona da serie B no filme dirixido e producido por el en 2007 *My Name Is Bruce*. Entre as súas actuacións fóra da serie B salientan *Cloudy with a Chance of Meatballs*, *Congo* e ''McHale's Navy*. Desde o 2007 interpreta a Sam Axe en *Burn Notice'' que se emite en USA Network.
Antonio Montserrat Carrasquer

**Antonio Montserrat Carrasquer**, nado en Barcelona o 9 de agosto de 1919 e finado na mesma cidade o 15 de novembro de 1988, foi un futbolista español. Xogaba de defensa.

## Traxectoria 
Formouse no Sant Just Desvern e no Júpiter de Barcelona, e rematada a Guerra Civil foi destinado a Galicia para realizar o servizo militar. Alí foi posto a proba polo Celta de Vigo, xunto a outros futbolistas como Sansón, Cons ou O'Donell, pero finalmente non foi fichado. Uns meses despois fichou polo Compostela, co que participou na Serie B galega, proclamándose campión.

Para a tempada 1940/41 fichou polo Deportivo da Coruña, co que debutou nun derbi contra o Celta de Vigo, correspondente á Copa dos Alcaldes. O 29 de setembro estreouse na Segunda División, nunha vitoria por 1-3 contra o Sporting de Gijón no Molinón, onde formou liña defensiva xunto con Pedrito. O coruñés pasou a maior parte da tempada lesionado, polo que o seu compañeiro habitual na defensa foi Novo. Montserrat disputou 21 dos 22 encontros de liga, e participou tamén na fase de ascenso, na que o Deportivo conseguiu subir por primeira vez na súa historia á Primeira División.

Debutou na máxima categoría na primeira xornada da tempada 1941/42, nunha vitoria contra o Castellón (2–1), no vello campo de Riazor. Xogou 10 partidos, correpondentes ás 10 primeiras xornadas, ata que caeu lesionado. En marzo de 1942 deixou unilateralmente o Deportivo e regresou a Barcelona, sendo declarado "en rebeldía" polo club. Finalmente o Deportivo chegou a un acordo co FC Barcelona para que Montserrat se incorporase ao club catalán, a cambio de que estes renunciasen a recuperar a Muntané, que estaba xogando cedido na Coruña.

No Barcelona apenas contou con minutos de xogo, pois o club catalán contaba con destacados defensas como Curta, Rosalench ou Jaume Elías. Disputou só 9 partidos en dous anos, pasando na tempada 1944/45 ao Sabadell, tamén de Primeira, onde xogou seis partidos de liga. Durante os seguintes anos defendeu as camisetas do Igualada, do CD La Bisbal, do Martinenc, do CD Valls, da UE Sant Andreu e do Ripoll.

Ademais xogou dous partidos coa selección de Cataluña, en 1942 e 1944. Faleceu en Barcelona o 15 de novembro de 1988.

## Palmarés 
;Compostela

* **Campionato de Galicia da Serie B (1):** 1939/40.

## Notas 
## Véxase tamén 
### Ligazóns externas 
* Datos do xogador en BDFutbol .
* Datos do xogador en footballdatabase.eu .
José Gutiérrez Verdín

**José Gutiérrez Verdín**, nado en Salinas (Castrillón, Asturias) o 18 de agosto de 1918 e finado o 1 de febreiro de 1966, foi un exfutbolista español. Xogaba de dianteiro.

## Traxectoria 
Na tempada 1941–42 formou parte do equipo do Deportivo da Coruña que debutou en Primeira División. A súa estrea produciuse na primeira xornada, da man do adestrador galego Celso Mariño, nunha vitoria no vello campo de Riazor fronte o CD Castellón (2–1). Esa campaña xogou 11 partidos, non sendo un habitual do ataque coruñés aínda que empezou a temporada de titular. Relegado á suplencia, os dianteiros habituais nesa campaña foron Cuca, Caballero, Antonio Chao e Elícegui.

Nas dúas seguintes campañas non participou case en ningún partido, xogando tan só 9 partidos en dous anos. O seu único gol en Primeira División anotouno na tempada 1943–44, na xornada 19, nun empate a domicilio contra o Sevilla FC (2–2).

## Véxase tamén 
### Ligazóns externas 
* Datos do xogador en bdfutbol.com
Ramón Álvarez Sánchez

**Ramón Álvarez Sánchez**, coñecido como **Molaza**, nado en Langreu o 16 de abril de 1917 e finado o 27 de xaneiro de 1977, foi un futbolista español. Xogaba de centrocampista.

## Traxectoria 
Xogou no Deportivo da Coruña en Primeira División durante varios anos na década de 1940, sufrindo dous descensos a Segunda División, nas tempadas 1944–45 e 1946–47.

## Véxase tamén 
### Ligazóns externas 
* Datos do xogador en bdfutbol.com
Ramón Mayoral Manero

**Ramón Mayoral Manero**, nado en Palafrugell o 16 de setembro de 1918, é un exfutbolista español. Xogaba de centrocampista. Xogou tres partidos do campionato de Cataluña co FC Barcelona na temporada 1939-40.

## Clubs 
## Ligazóns externas 
* Datos do xogador en bdfutbol.com
Laura Ponte

O nome de **Laura Ponte** pode referirse a:

***Laura Ponte Santasmarinas**, actriz galega (n. 1958).
***Laura Ponte Martínez**, modelo galega (n. 1973).
Masaharu Fukuyama

, nado o 6 de febreiro de 1969 en Nagasaki, é un cantautor, guitarrista, produtor musical, actor e presentador de radio xaponés.

## Traxectoria 
Nasaharu é un dos artistas xaponeses máis recoñecidos, é membro da compañía Amuse, Inc., e é coñecido pola súa voz baixa e fonda. Entre os fans coñécese polos alcumes de **Masha**, **Masha-nii** ou **Fuku-chan**. Comezou a súa carreira artística en 1990 co sinxelo "Tsuioku no Ame no Naka". Con varios sinxelos entre o número un das listas de éxitos, protagonizou numerosos dramas da televisión xaponesa entre outros o filme *Yōgisha X no Kenshin* en 2008.
Daniel Craig

**Daniel Wroughton Craig**, nado o 2 de marzo de 1968 en Chester, é un actor e produtor británico.

## Traxectoria 
A súa carreira comezou interpretando filmes como *Elizabeth*, *The Power of One*, ''A Kid in King Arthur's Court* e dramas e series para a televisión como *Sharpe's Eagle*, *Zorro* e *The Young Indiana Jones Chronicles: Daredevils of the Desert*. Comezou a ser coñecido polos seus papeis en *Layer Cake*, *Some Voices* e *Lara Croft: Tomb Raider*.

### James Bond  
Pero foi ao ser escollido como o sexto actor en interpretar o axente secreto ao servizo da Súa Maxestade James Bond na series de filmes de James Bond, a primeira que estreou en 2006 foi *007 Casino Royale*, a súa interpretación que foi recoñecida pola crítica, valéndolle un nomeamento para os BAFTA.. En 2008 estreouse *Quantum of Solace*, o 22º filme na serie de James Bond. 

### *Puñais polas costas* 
*Puñais polas costas* é un filme estadounidense de 2019 protagonizado por Daniel Craig. En marzo de 2021, fíxose público que Netflix pagou máis de 450 millóns de dólares polos dereitos de dúas secuelas que serán escritas e dirixidas por Johnson, con Craig retomando o seu papel como o detective Benoit Blanc. A rodaxe de *O misterio de Glass Onion: Puñais polas costas'' comezou en xuño de 2021.

## Notas 
## Véxase tamén
Bloque

miniatura|dereita|250px|Bloques da trama urbana de Barcelona. 
**Bloque**, **quinteiro** ou **rueiro** é un conxunto de edificios que forman unha unidade dentro da estrutura dunha cidade, normalmente este conxunto está delimitado por rúas. En xeral a súa forma é cuadrangular, mais en moitas cidades, especialmente en Europa, os quinteiros son totalmente irregulares.

O tamaño dun bloque pode variar moito. As dimensións (en metros) dos quinteiros do ensanche de:
* L'Eixample (Barcelona): 113x113.
* Barrio de Salamanca (Madrid): 80x80.

## Notas
Ponte Octávio Frias de Oliveira

A **Ponte Octávio Frias de Oliveira** (coñecida localmente como *Ponte Estaiada*) é unha ponte colgante situada na cidade brasileira de São Paulo, sobre o río Pinheiros. Fórmana dúas pistas penduradas en curvas independentes de 60º, sendo a única ponte colgante do mundo con dúas pistas en curva conectadas a un mesmo mastro. Foi inaugurada o 10 de maio de 2008, tras tres anos de construción, e hoxe é unha das máis famosas tarxetas postais da cidade

## Véxase tamén 
### Ligazóns externas 
* Información no sitio web oficial de turismo de São Paulo  *(en portugués).*
Vallo, San Vicente de Fervenzas, Aranga

**Vallo** é un lugar da parroquia de San Vicente de Fervenzas no concello coruñés de Aranga na comarca de Betanzos. Tiña 7 habitantes no ano 2009 segundo datos do Instituto Nacional de Estadística, dos cales 4 eran homes e 3 eran mulleres.

Na zona existen varios túmulos funerarios catalogados e protexidos.

## Lugares e parroquias 
### Lugares de San Vicente de Fervenzas 
### Parroquias de Aranga
O Canedo, Muniferral, Aranga

**O Canedo** é un lugar da parroquia de Muniferral no concello coruñés de Aranga na comarca de Betanzos. Segundo o Instituto Galego de Estatística, en 2024 tiña 2 habitantes (2 homes), aínda que en 2009 estaba deshabitado.

## Lugares e parroquias 
### Lugares de Muniferral 
### Parroquias de Aranga 
## Notas 
## Véxase tamén 
### Outros artigos 
* Lugares de Aranga
Oriol Bohigas

miniatura|250px|Edificio Meridiana.

**Oriol Bohigas i Guardiola,** nado en Barcelona o 20 de decembro de 1925 e finado o 30 de novembro de 2021, foi un arquitecto catalán.

## Traxectoria 
En 1943 ingresou na Escola Técnica Superior de Arquitectura de Barcelona, onde se graduou en 1951. En 1961 obtivo o título de urbanista e no ano 1963 o de Doutor Arquitecto. Ó rematar os seus estudos, en 1951 fundou xunto a outros arquitectos o *Grupo R*. Ese mesmo ano asociouse con Josep Martorell e en 1962 con David Mackay formando o estudio de arquitectura MBM Arquitectes., cargo dende o cal iniciou a restauración e mellora da súa biblioteca. 

Foi catedrático emérito pola Universidade Politécnica de Cataluña e *Doutor honoris causa* pola Universidade Técnica de Darmstadt e a Universidade Menéndez Pelayo.

## Obras destacadas de MBM Arquitectes 
* Vivendas na Ronda do Guinardó de Barcelona (1961-1964).
* Edificio Meridiana  en Barcelona (1965).
* Sede de Ediciones Destino en Badalona (1965-1967).
* *Escuela Thau* en Barcelona (1972-1974).
* Edificio de vivendas na Kochstrasse de Berlín, Alemaña (1985-1992).
* A Vila Olímpica e o Porto Olímpico de Barcelona de Barcelona (1985-1992).
* O edificio de oficinas Palau Nou da Rambla en Barcelona (1989-1993).
* A Universidade Pompeu Fabra en Barcelona (1995-2001).
* A ampliación de El Corte Inglés de Barcelona (1998-2004).

## Premios e galardóns 
* 1986 Medalla de Ouro ó Mérito Artístico da Cidade de Barcelona. 
* 1990 Medalla de Ouro da Arquitectura que concede o *Consejo Superior de los Colegios de Arquitectos de España. *Foi galardoado tamén ese ano Francisco Cabrero.
* 1991 Premio Creu de Sant Jordi concedida pola Generalitat de Cataluña.
* 1994 Pregoeiro das Festas da Mercè de Barcelona.
* 1999 Premio Ciutat de Barcelona á Proxección Internacional, outorgado polo Ayuntament de Barcelona.
* Galardoado en diversas ocasións co Premio FAD, do cal foi un dos impulsores, nos anos 1959 (Quinteiro Pallars), 1962 (Quinteiro Escorial), 1966 (Quinteiro Borrell), 1979 (Quinteiro La Salut), 1984 (Palacio Pons i Pasqual), 1990 (Presentación do Canal+, con Lluis Pau) e 1991 (Porto Olímpico de Barcelona, con Albert Puigdomènech e J. R. de Clascà)

## Notas 
## Véxase tamén 
### Ligazóns externas 
* Páxina web oficial de *MBM Arquitectes* , ,  e .
* Biografía e obras en *epdlp.com* .
* Biografía e obras en *soloarquitectura.com* .
* Serie documental de arquitectura *Elogio de la luz: Oriol Bohigas*. Dirección: Juan Martín de Blas, 2003 .
Vallo

Como topónimo **Vallo** pode referirse a:

;En Galiza
***Vallo**, parroquia do concello de Navia de Suarna;
****Vallo**, lugar de dita parroquia;
***O Navallo**, parroquia do concello de Riós;
****O Navallo**, lugar de dita parroquia;
***Vallo**, lugar da parroquia de San Vicente de Fervenzas, no concello de Aranga;
***Vallo**, lugar da parroquia de Nogueira, no concello de Sobrado;
***O Covallo**, lugar da parroquia de San Cristovo do Real, no concello de Samos;
***O Navallo**, lugar da parroquia do Castro, no concello de Begonte;
***O Navallo**, lugar da parroquia de Nogueira de Miño, no concello de Chantada;
***O Navallo**, lugar da parroquia de Monteseiro, no concello da Fonsagrada;
***O Navallo**, lugar da parroquia de Becín, no concello de Guitiriz;
***O Navallo**, lugar da parroquia de Pedrafita, no concello de Guitiriz;
***O Navallo**, lugar da parroquia da Xesta, no concello de Lalín;
***O Navallo**, lugar da parroquia do Castro de Laza, no concello de Laza;
***O Navallo**, lugar da parroquia de Silán, no concello de Muras;
***O Navallo**, lugar da parroquia de Reboredo, no concello de Oza-Cesuras;
***O Navallo**, lugar da parroquia de Vilarmide, no concello da Pontenova;
***O Navallo**, lugar da parroquia de Santiago de Acevo, no concello de Ribeira de Piquín;
***O Navallo**, lugar da parroquia de Espasande de Baixo, no concello de Riotorto;
***O Navallo**, lugar da parroquia de Igrexafeita, no concello de San Sadurniño;
***O Navallo**, lugar da parroquia de San Tomé de Recaré, no concello do Valadouro;
***O Navallo de Abaixo**, lugar da parroquia de Senra, no concello de Ortigueira;
***O Navallo de Arriba**, lugar da parroquia de Senra, no concello de Ortigueira.

;Monte de Galiza
***Monte do Covallo**, na Pobra do Brollón.

## Véxase tamén
### Outros artigos
Cale (lúa)

**Cale** (ou en grego *Καλή*), tamén coñecida coma '***, é unha lúa irregular retrógrada de Xúpiter. Foi descuberta no ano 2001 polos astrónomos S. Sheppard, D. Jewitt, e J. Kleyna, e foi temporalmente designada como ***'.

Cale ten uns 2 quilómetros de diámetro, e orbita Xúpiter a unha distancia media de 22,409 millóns de km, tarda 685,324 días en completar unha órbita, ten unha inclinación de 165° con respecto á eclíptica (166° respecto do ecuador de Xúpiter), e posúe unha excentricidade orbital de 0,2011. Esta lúa pertence ó grupo de satélites Carme, un grupo de lúas retrógradas irregulares que orbitan ó redor de Xúpiter a unha distancia media de entre 23 a 24 millóns de km, con inclinacións duns 165°.

Recibiu oficialmente o seu nome en agosto do ano 2003, Cale na mitoloxía grega era unha da Gracias, fillas de Zeus (Xúpiter). Cale era a muller de Hefesto segundo algúns autores (a meirande parte atribúelle este feito a Afrodita).

## Notas 
## Véxase tamén 
### Outros artigos 
* Aneis de Xúpiter
* Xúpiter
Canedo

O topónimo **Canedo**, ao igual que **Canido** ou **Canaval**, fai referencia a un lugar poboado de **canas**. Pode referirse a:

;En Galiza
***Concello de Canedo**, antigo concello, hoxe anexionado a Ourense;
***Canedo**, parroquia do concello da Pobra do Brollón;
***Canedo**, parroquia do concello de Ourense;
***Canedo**, lugar da parroquia de San Mamede de Carnota, no concello de Carnota;
***Canedo**, lugar da parroquia de Beira, no concello de Carral;
***Canedo**, lugar da parroquia de Abellá, no concello de Frades;
***Canedo**, lugar da parroquia de Garabás, no concello de Maside;
***Canedo**, lugar da parroquia de Ponteareas, no concello de Ponteareas;
***O Canedo**, lugar da parroquia de Muniferral, no concello de Aranga;
***O Canedo**, lugar da parroquia de Montemaior, no concello da Laracha;
***O Canedo**, lugar da parroquia de Santa Xiá de Monfero, no concello de Monfero;
***O Canedo**, lugar da parroquia do Val de Xestoso, no concello de Monfero;
***O Canedo**, lugar da parroquia de Ardemil, no concello de Ordes;
***O Canedo de Abaixo**, lugar da parroquia do Burgo, no concello de Lugo.

## Notas
## Véxase tamén
### Outros artigos
***Cacedo**, lugar da parroquia do Bolmente, no concello de Sober;
***Convento de San Diego de Canedo**, mosteiro franciscano de estilo barroco que se atopa no lugar de Canedo, na parroquia de San Miguel de Ponteareas (concello pontevedrés de Ponteareas), nas abas do monte da Picaraña.
Táixete (lúa)

**Táixete** (ou en grego *Ταϋγέτη*), tamén coñecida coma '***, é unha lúa irregular retrógrada de Xúpiter. Foi descuberta por un grupo de astrónomos da Universidade de Hawaii encabezado por Scott S. Sheppard no ano 2000, e recibiu a designación temporal ***'.

Táixete ten uns 5 quilómetros de diámetro, e orbita Xúpiter a unha distancia media de 22,439 millóns de km, tarda 686,675 días en completar unha órbita, ten unha inclinación de 165° con respecto á eclíptica (163° respecto do ecuador de Xúpiter), e posúe unha excentricidade orbital de 0,3678. Esta lúa pertence ó grupo de satélites Carme, un grupo de lúas retrógradas irregulares que orbitan ó redor de Xúpiter a unha distancia media de entre 23 a 24 millóns de km, con inclinacións duns 165°.

Recibiu oficialmente o seu nome en outubro do ano 2002 , Táixete na mitoloxía grega era unha das Pléiades, filla do Titán Atlas e nai de Lacedemonia (que tamén era filla de Zeus).

## Notas 
## Véxase tamén 
### Outros artigos 
* Aneis de Xúpiter
* Xúpiter
Visións (programa)

***Visións*** foi un programa cultural da TVG que se emitiu na tempada 1987-1988.

Estaba dirixido e presentado por Xosé Antonio Perozo, coa colaboración, entre outros de, Luís Rei Núñez, Miguel Anxo Seixas, Xaime Aguiar, Xosé Henrique Rivadulla Cordón, Xosé Manuel Barreira, Antonio Reigosa, Modesto Hermida e Xoán Ramiro Cuba. O programa consistía en entrevistas e reportaxes arredor da cultura galega

## Véxase tamén
### Ligazóns externas
**Visións*